internet vaartha 144 Views
న్యూఢిల్లీ : భారత్‌ ఫార్మాదిగ్గజం సన్‌ఫార్మా తాజాగా డెంగ్యూ వ్యాక్సిన్‌ అభివృద్ధి ఉత్పతి తమార్కెటింగ్‌కోసం ఢిల్లీకి చెందిన జెనటిక్‌ ఇంజినీరింగ్‌ బయోటెక్నాలజీ అంతర్జాతీయ కేంద్రం (ఐసిజిఇబి)తో ఒప్పందంచేసుకుంది. వచ్చేనెలలో ఇందుకు సంబంధించి లాంఛనంగా ఒక ప్రకటన విడుదలవుతుంది. డెంగ్యూ వ్యాక్సిన్‌ను మొదటిసారిగా నూరుశాతం భారత్‌లోనే వృద్ధిచేయడంఅందులోనూ భారత్‌లోనే క్లినికల్‌ పరంగా వృద్ధిచేయడం కూడా జరిగింది. రోటావైరస్‌ నుంచి చిన్నపిల్లలను రక్షించేందుకు రోటావ్యాక్‌ వ్యాక్సిన్‌ ఇదేకోవలో భారత్‌మందుల కంపెనీ వృద్ధి చేసింది. భారత్‌లోని సార్వత్రిక వ్యాధినిరోధక కార్యక్రమానికి అను సంధానంగా పనిచేసేందుకు సన్‌ఫార్మా నిర్ణయించింది. ప్రపంచ ఆరోగ్య సంస్థ అంచనాల ప్రకారం 390 మిలియన్ల మంది ప్రతిఏటా డెంగ్యూ వైరస్‌బారిన పడుతు న్నారు. వీరిలో క్లినికల్‌గా 96 మిలియన్ల రోగులు బాధపడుతున్నారు. భారత్‌ లోనూ లెక్కకకు మించిన సంఖ్యలో డెంగ్యూబారిన పడుతున్నారు. మొత్తం 99,913 కేసులు గుర్తించారు. 220కిపైగా మరణాలు ఉన్నాయి. ఈ ఏడాది ఇప్పటివరకూ 33,310 మంది వ్యాధిబారినపడితే 20 మందికిపైగా చని పోయినట్లు తేలింది. దోమలవ్యాప్తితో ఉధృతం అవుతున్న డెంగ్యూ వ్యాధి నివారణ, కొత్త వ్యాక్సిన్‌ల పరిశోధనకు ప్రభుత్వం కూడా ప్రోత్సహిస్తోంది. మొత్తం 128 దేశాల్లో ఈ వ్యాధి విజృంభించింది. వివిధ కంపెనీలు వృద్ధిచేసిన వ్యాక్సిన్‌లలో డెంగ్‌వ్యాక్సియా కీలకంగా ఉంది. ఫ్రెంచ్‌ ఔషధ సంస్థ సనోఫి ఉత్పత్తిచేసింది. గత ఏడాది డిసెంబరు నుంచి బ్రెజిల్‌, మెక్సికో, ఫిలిపైన్స్‌, ఎల్‌సాల్వెడార్‌లలో 9-45 ఏళ్ల వయసున్న వారికి ఈ ఔషధం అందించవచ్చని అంచనా వేసింది. పాన్‌ఏసియా బయోటెక్‌, సీరమ్‌ ఇన్‌స్టిట్యూట్‌ ఆఫ్‌ ఇండియా సంస్థలకు ఈ వ్యాక్సిన్‌ ఉత్పత్తికి లైసెన్సులున్నాయి. అమెరికాలోని నేషనల్‌ ఇన్‌స్టిట్యూట్స్‌ ఆఫ్‌ హెల్త్‌, జపాన్‌ ఫార్మాకంపెనీ టెకెడా వంటివి రెండోదశ వ్యాక్సిన్‌ ట్రయల్స్‌లో ఉన్నాయి. ఐసిజిఇబి వ్యాక్సిన్‌ డిఎస్‌వి 4గా పిలుస్తోంది.